LA  UNUA  LANDA  FILIO  DE 
MONDA ESPERANTA LIGO POR SPORTO (MELS) EN  AFRIKO

La prezidanto de Esperanta Asocio de Burundio, s-ro Jérémie Sabiyumva, prezentis raporton pri la Unua Nacia Kongreso de Esperanto en Burundio (kiu okazis 7-10an de  aŭgusto, 2006) kaj informon pri la fondo de Landa Filio de Monda  Esperanta Ligo por Sporto, kie aliĝis 33 membroj – junaj ŝatantoj de sportoj (ĉefe futbalo, Karateo, Kungfuo, maratono, naĝado, teniso, biciklado, basbalo, retpilko, gimnastiko, atletiko). La Esperanta Sporta organizo de Burundio estas la unua Afrika filio de MELS.  

Dum la 5a tago de la kongreso okazis vera esperanta futbala maĉo kie la ludantoj ludis amike kaj parolante en Esperanto. Unue la lokaj esperantistoj (Rumongeanoj) montris bonan kaj teknikan ludomanieron. Venant Hakizimana, la Prezidanto de la sporta sekcio, faris la unuan golon. Dum la dua parto de la maĉo la Eksterrumongeanoj aktiviĝis. La maĉo finigxis kun 3 de Rumonganoj kontraŭ 2 de Eksterrumongeanoj. Parto de la maĉo estis filmita ĉar tio estis grava evento dum la Kongreso. Ĝi montris “Esperantan spiriton” kaj uzis sporton kiel rimedo de popularigo de Esperanto. Tiel la kongresanoj allogis la atenton de homoj  kiuj ankoraŭ ne havis informon pri Esperanto kaj ĝiaj celoj. 

Post la aliĝo de la granda grupo de sportamantoj en Burundio, Monda Esperanta Ligo por Sporto gajnis (en Septembro, 2006)  sian 110 membron -  s-ro Huang Tingsheng el Ĉinio, prezidanto de Fuzhou-urba Esperanto-Asocio de Fujian-provinco.

Klarita Velikova
Prezidanto de Monda Esperanta Ligo por Sporto